stanford-oval/wikipedia huggingface dataset:
รายชื่อนิตยสารในประเทศลาว
ปกิณกะ

MAHASON MAGAZINE
MUONG LAO MAGAZINE (นิตยสารเมืองลาว)
SAYO LAO MAGAZINE (นิตยสารเซโย) เป็นนิตยสารธุรกิจ, ท่องเที่ยว และไลฟ์สไตล์  Business, Travel & Lifestyle Magazine in Lao PDR
SABAIDEE MAGAZINE (นิตยสารสบายดี)
UPDATE MAGAZINE (นิตยสารอัปเดต)
ทำเนียบนิตยสาร

ทำเนียบรายชื่อนิตยสารในประเทศลาว
ดูเพิ่ม

รายชื่อหนังสือพิมพ์ในประเทศลาว
วัดใหม่เจริญธรรม

วัดใหม่เจริญธรรม อาจหมายถึง:
วัดใหม่เจริญธรรม (ชัยภูมิ)
วัดใหม่เจริญธรรม (ชัยนาท)
วัดใหม่เจริญธรรม (เพชรบุรี)
วัดใหม่เจริญธรรม (อุตรดิตถ์)
วัดใหม่เจริญธรรม (อ.บ้านบึง ชลบุรี)
ว่าฉันแค่มีเธอ

| ว่าฉันแค่มีเธอ |
| --- | --- |

ฮันกึล: 나의 해피엔드
ความหมายตามตัวอักษร: My Happy End
อาร์อาร์: Naui haepiendeu 
 
แนว:   จิตวิทยา  ระทึกขวัญ  ความลึกลับ 
พัฒนาโดย: จุน ฮเว-ซ็อก
บทประพันธ์: แบค ซอน-ฮี
กำกับโดย:   โจ ซูวอน  คิม ซังฮุน 
นักแสดง:   จัง นารา  ซน โฮ-จุน 
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้จัดละคร: จุ ฮยอง-ซอ 
ควบคุมงานสร้าง:   พัก แช-วอน  จุน ชาน-ฮี  คิม ซอง-มิน  คิม แจ-ฮอน 
บริษัทผู้ผลิต:   Story Vine Pictures  Higround [ko]  IN Culture 
ออกอากาศ
สถานีโทรทัศน์: TV Chosun
ออกอากาศ: 30 ธันวาคม ค.ศ. 2023 (2023-12-30) – 25 กุมภาพันธ์ ค.ศ. 2024 (2024-02-25)
ว่าฉันแค่มีเธอ (เกาหลี: 나의 해피엔드) เป็นละครโทรทัศน์เกาหลีใต้ นำแสดงโดยจัง นารา, ซน โฮ-จุน, โซ อี-ฮย็อน,ออกอากาศตอนแรกทางช่อง TV Chosun เมื่อวันที่ 30 ธันวาคม 2023 และออกอากาศทุกวันเสาร์และวันอาทิตย์ เวลา 21:10 น. (เวลามาตรฐานเกาหลี) นอกจากนี้ยังออกอากาศทางช่องทีวีเอ็นในบางประเทศในเอเชียตะวันออกเฉียงใต้ และพร้อมสำหรับการสตรีมบนWavveในเกาหลีใต้ และบนVikiและวิวในบางภูมิภาค
เรื่องย่อ

ซีรีส์เรื่องนี้บอกเล่าเรื่องราวของผู้หญิงคนหนึ่งที่ไล่ตามความสำเร็จเนื่องจากวัยเด็กที่โชคร้ายของเธอ และพยายามหลบหนีจากความปรารถนาและความหลงใหลของเธอ
นักแสดง

จัง นารา รับบทเป็น ซอ แจ-ว็อน
ซน โฮ-จุน รับบทเป็น ฮอ ซุน-ย็อง
โซ อี-ฮย็อน รับบทเป็น ควอน ยุน-จิน
อี กี-แทค รับบทเป็น ยุน แท-โอ
คิม ฮง-ปา รับบทเป็น ซอ จาง-ซอก
พัก โฮ-ซัน รับบทเป็น นัม แท-จู
การผลิต

เดิมทีซีรีส์นี้มีชื่อว่า Happy End (해피엔드; Haepiendeu) เเบค ซุน-ฮี ส่งบทภาพยนตร์เป็นครั้งแรกเพื่อเข้าร่วมการแข่งขันบทภาพยนตร์ทางโทรทัศน์ "Find shooting stars in the desert" ครั้งที่ 12 ( 사막의 별똥별 찾기 ; Samag-ui byeolttongbyeol chajgi ) ซึ่งจัดโดยมูลนิธิส่งเสริมเนื้อหากระจายเสียง (BCPF) โดยได้รับรางวัลใหญ่ 20 ล้านวอน ได้รับไฟเขียวเป็นซีรีส์โดยบริษัทผู้ผลิต ของเกาหลีใต้ เมื่อเดือนกุมภาพันธ์ 2023
แหล่งข้อมูลอื่น

เว็บไซต์ทางการ  (ในภาษาเกาหลี)
ว่าฉันแค่มีเธอ ที่อินเทอร์เน็ตมูวีเดตาเบส
ว่าฉันแค่มีเธอ ที่ฮันซีเนมา
วัดใหม่สุปดิษฐาราม

| วัดใหม่สุปดิษฐาราม |
| --- | --- |

ชื่อสามัญ: วัดใหม่สุปดิษฐาราม, วัดใหม่สุประดิษฐาราม, วัดใหม่ริมจวน
ที่ตั้ง: เลขที่ 1 หมู่ที่ 3 ทางหลวงแผ่นดินหมายเลข 3235 ตำบลนครชัยศรี อำเภอนครชัยศรี จังหวัดนครปฐม 73120
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมชัยยาภิวฒน์
 สถานีย่อยพระพุทธศาสนา
วัดใหม่สุปดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในหมู่ที่ 3 บ้านกลาง ตำบลนครชัยศรี อำเภอนครชัยศรี จังหวัดนครปฐม ปัจจุบันมีพระครูปฐมชยาภิวัฒน์ (สมชาย วรมุนี) เป็นเจ้าอาวาส
วัดตั้งขึ้นเมื่อ พ.ศ. 2439 ในสมัยพระบาทสมเด็จพระจุลจอมเกล้าเจ้าอยู่หัว ในชื่อ วัดใหม่ริมจวน หลังจากนั้นพระเจ้าบรมวงศ์เธอ กรมหมื่นวิษณุนาถนิภาธร ได้ทรงสร้างอุโบสถ วิหาร สถูป และมณฑปพระอีกคู่หนึ่ง จึงได้ชื่อว่า "วัดใหม่สุปดิษฐาราม" มาจนถึงปัจจุบันนี้
สิ่งโดดเด่นของวัดคือวิหารสีทองและพระสีวลีองค์ใหญ่ ภายในวิหารยังมีสิ่งศักดิ์สิทธิ์อีกมากมาย เช่น หลวงปู่เป้า หลวงปู่ผูก เกจิอาจารย์ชื่อดังและเป็นพระสงฆ์ที่สร้างโบสถ์ ในสมัยพระครูปฐมชยาภิวัฒน์ (เจ้าอาวาสรูปปัจจุบัน) ได้มีการบูรณะใหม่และมีการสร้างพระนอนปางเสวยสุขขนาดความยาว 25 เมตร และสร้างอุโบสถสีทอง
วัดบางพลีน้อย

| วัดบางพลีน้อย |
| --- | --- |

ที่ตั้ง: ตำบลบางพลีน้อย อำเภอบางบ่อ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูวิสุทธิ์สมุทรคุณ (อนันต์ วิสุทฺโธ)
 สถานีย่อยพระพุทธศาสนา
วัดบางพลีน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพลีน้อย อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 15 ไร่ 3 งาน 5 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา
วัดบางพลีน้อยสร้างขึ้นเมื่อวันที่ 2 กุมภาพันธ์ พ.ศ. 2458 โดยมี นายโปร่งและนางปุย ดีดิษฐ์ ดำเนินการสร้างวัดขึ้นมา ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2499 เขตวิสุงคามสีมากว้าง 30 เมตร ยาว 60 เมตร ผูกพัทธสีมาเมื่อวันที่ 16 มีนาคม พ.ศ. 2501 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ปี พ.ศ. 2474 นอกจากนี้ ให้ทางราชการสร้างโรงเรียนประชาบาลสอนระดับประถมศึกษาขึ้นในที่วัดอีกด้วย วัดบางพลีน้อยสร้างพิพิธภัณฑ์พญาวานรเพื่อเป็นสถานที่จัดแสดงและรวบรวมของโบราณในท้องถิ่น เช่น พระพุทธรูปในสมัยต่าง ๆ  สมุดข่อย หนังสือโบราณ
รายนามเจ้าอาวาส

พระอาจารย์ชุ่ม พ.ศ. 2430–2439
พระอาจารย์จ้อย พ.ศ. 2440–2447
พระอาจารย์กลั่น พ.ศ. 2448–2455
พระอธิการอ่อง พ.ศ. 2456–2465
พระครูแถบ ติกฺเขยฺโย พ.ศ. 2466–2504
พระครูประโชติ สารคุณ (หลวงพ่อฉิม) พ.ศ. 2505–2527
พระครูปลัดไวย์ ปญฺญาทีโป พ.ศ. 2528–2536
พระครูวิสุทธิ์สมุทรคุณ (อนันต์ วิสุทฺโธ) พ.ศ. 2537 ถึงปัจจุบัน
สัจนิยม

สัจนิยม อาจจะหมายถึง
ศิลปะสัจนิยม (Realism (arts)) - ศิลปะที่ออกมาในรูปที่ตรงต่อความเป็นจริงของชีวิตประจำวัน
ทัศนศิลป์เชิงสัจนิยม (Realism (visual arts)) - ลักษณะการเขียนภาพที่เขียนสิ่งที่เห็น
สัจนิยมคลาสสิก (Classical Realism) - ขบวนการศิลปะในปลายคริสต์ศตวรรษที่ 20 ที่เห็นคุณค่าของทั้งความงามและความเชี่ยวชาญทางศิลปะ
สัจนิยม (ปรัชญา) ทฤษฎีทางปรัชญาเกี่ยวกับการรับรู้โลก
วรรณกรรมแบบสัจนิยม (Literary realism) - ขบวนการวรรณกรรมในคริสต์ศตวรรษที่ 19
จิตรกรรมสัจนิยมแบบภาพถ่าย (Photorealism) - ขบวนการศิลปะของสหรัฐอเมริกาที่เริ่มขึ้นเมื่อปลายคริสต์ทศวรรษ 1960 และต้นคริสต์ทศวรรษ 1970 ในการสร้างงานจิตรกรรมที่ลม้ายภาพถ่าย
ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศ

| ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศ |
| --- | --- |
ทางเดินภายในศูนย์ฯ
ประเภท: สวนเพื่อการศึกษา
ที่ตั้ง: 222 หมู่ 3 ซอยนารถมนตเสวี ก ถนนพระยาสัจจา ตำบลเสม็ด อำเภอเมืองชลบุรี จังหวัดชลบุรี 20000
พิกัดภูมิศาสตร์: 13°20′32″N 100°56′34″E﻿ / ﻿13.342176°N 100.942771°E﻿ / 13.342176; 100.942771
สถานะ: 08.00 - 18.00 น. ทุกวัน
การปลูกต้นกล้าภายในศูนย์ฯ
ศาลาชีวภาพใต้น้ำ เมื่อน้ำขึ้นสามารถมองเห็นสภาพแวดล้อมใต้น้ำผ่านกระจกได้
ศูนย์ศึกษาธรรมชาติและอนุรักษ์ป่าชายเลนเพื่อการท่องเที่ยวเชิงนิเวศ เป็นแหล่งเรียนรู้ทางด้านระบบนิเวศป่าชายเลนของจังหวัดชลบุรี และยังเป็นสถานที่ที่หน่วยงาน หรือองค์กร มักเดินทางเข้ามาทำกิจกรรมแสดงความรับผิดชอบทางสังคมเชิงบรรษัท เช่น การปลูกป่าชายเลน อยู่เสมอ นอกจากนี้ ที่นี่ยังโดดเด่นด้วยสะพานไม้ศึกษาธรรมชาติยาว 2,300 เมตร ซึ่งถือว่าเป็นเส้นทางเดินชมป่าชายเลนที่ยาวที่สุดของจังหวัดชลบุรี
การเดินทาง

จากตัวเมืองชลบุรี วิ่งเข้าถนนพระยาสัจจา มุ่งหน้าไป 2.5 กม. จากนั้นเลี้ยวขวาเข้าซอยนารถมนตเสวี 13 ตรงไปแล้วเลี้ยวขวา เพื่อมุ่งหน้ามาทางสวนเฉลิมพระเกียรติราชินี 60 พรรษา เข้าวงเวียน แล้วเลี้ยวซ้าย ตรงเข้ามาประมาณ 850 เมตร จะพบกับศูนย์ศึกษาธรรมชาติและอนุรักษ์ป่าชายเลน
สถานที่ใกล้เคียง

องค์การบริหารส่วนจังหวัดชลบุรี
โรงเรียนอนุบาลเมืองใหม่
สำนักงานประมงจังหวัดชลบุรี
สำนักงานจัดหางานจังหวัดชลบุรี
สำนักงานการปฏิรูปที่ดินจังหวัดชลบุรี
สวนเฉลิมพระเกียรติราชินี 60 พรรษา
เทศบาลตำบลเสม็ด
รายชื่อนายกรัฐมนตรีในสมเด็จพระเจ้าเอ็ดเวิร์ดที่ 7

เอ็ดเวิร์ดที่ 7
รายชื่อนายกรัฐมนตรีในสมเด็จพระเจ้าเอ็ดเวิร์ดที่ 7 ระหว่างวันที่ 22 มกราคม 1901 ถึง 6 พฤษภาคม 1910
ออสเตรเลีย

| ภาพ | ชื่อ | วาระดำรงตำแหน่ง | วาระดำรงตำแหน่ง |
| --- | --- | --- | --- |
|  | Sir Edmund Barton | 22 มกราคม 1901 | 24 กันยายน 1903 |
|  | Alfred Deakin | 24 กันยายน 1903 | 27 เมษายน 1904 |
|  | Alfred Deakin | 5 กรกฎาคม 1905 | 13 พฤศจิกายน 1908 |
|  | Alfred Deakin | 2 มิถุนายน 1909 | 29 เมษายน 1910 |
|  | Chris Watson | 27 เมษายน 1904 | 18 สิงหาคม 1904 |
|  | Sir George Reid | 18 สิงหาคม 1904 | 5 กรกฎาคม 1905 |
|  | Andrew Fisher | 13 พฤศจิกายน 1908 | 2 มิถุนายน 1909 |
|  | Andrew Fisher | 29 เมษายน 1910 | 6 พฤษภาคม 1910 |
แคนาดา

| ภาพ | ชื่อ | วาระดำรงตำแหน่ง | วาระดำรงตำแหน่ง |
| --- | --- | --- | --- |
|  | Sir Wilfrid Laurier | 22 มกราคม 1901 | 6 พฤษภาคม 1910 |
อาณานิคมแหลม

| ภาพ | ชื่อ | วาระดำรงตำแหน่ง | วาระดำรงตำแหน่ง |
| --- | --- | --- | --- |
|  | Gordon Sprigg | 22 มกราคม 1901 | 21 กุมภาพันธ์ 1904 |
|  | Leander Starr Jameson | 22 กุมภาพันธ์ 1904 | 2 กุมภาพันธ์ 1908 |
|  | John X. Merriman | 3 กุมภาพันธ์ 1908 | 6 พฤษภาคม 1910 |
นิวฟันด์แลนด์

| ภาพ | ชื่อ | วาระดำรงตำแหน่ง | วาระดำรงตำแหน่ง |
| --- | --- | --- | --- |
|  | Robert Bond | 22 มกราคม 1901 | 2 มีนาคม 1909 |
|  | Edward Morris | 2 มีนาคม 1909 | 6 พฤษภาคม 1910 |
นิวซีแลนด์

| ภาพ | ชื่อ | วาระดำรงตำแหน่ง | วาระดำรงตำแหน่ง |
| --- | --- | --- | --- |
|  | Richard Seddon | 22 มกราคม 1901 | 10 มิถุนายน 1906 |
|  | William Hall-Jones | 10 มิถุนายน 1906 | 6 สิงหาคม 1906 |
|  | Joseph Ward | 6 สิงหาคม 1906 | 6 พฤษภาคม 1910 |
สหราชอาณาจักร

| ภาพ | ชื่อ | วาระดำรงตำแหน่ง | วาระดำรงตำแหน่ง |
| --- | --- | --- | --- |
|  | รอเบิร์ต เซซิลมาร์ควิสแห่งซอลส์บรี | 22 มกราคม 1901 | 11 กรกฎาคม 1902 |
|  | Arthur Balfour | 12 กรกฎาคม 1902 | 4 ธันวาคม 1905 |
|  | Sir Henry Campbell-Bannerman | 5 ธันวาคม 1905 | 5 เมษายน 1908 |
|  | H. H. Asquith | 5 เมษายน 1908 | 6 พฤษภาคม 1910 |
ดูเพิ่ม

จักรวรรดิบริติช
ราชาธิปไตยภายใต้รัฐธรรมนูญ
เครือจักรภพแห่งประชาชาติ
ประเทศในเครือจักรภพ
| ด ค กนายกรัฐมนตรีในพระมหากษัตริย์สหราชอาณาจักร (ค> ศ. 1837–ปัจจุบัน) |
| --- | --- |
 วิกตอเรีย  เอ็ดเวิร์ดที่ 7  จอร์จที่ 5  เอ็ดเวิร์ดที่ 8  จอร์จที่ 6  เอลิซาเบธที่ 2  ชาลส์ที่ 3
สกาแล็กซี่

| สกาแล็กซี่ |
| --- | --- |
ที่เกิด: ประเทศไทย
แนวเพลง: สกา ออลเทอร์นาทิฟร็อก
ค่ายเพลง: หัวลำโพงริดดิม แมดแคทซ์

สมาชิก: เอกจิต สรรเสริญ  อรรถวุธ  แก้วดิอัษฎาวุธ ชินธันย์  อุณห์ไวทยะ สุวิธย์ ขุนพิรมณ์

อดีตสมาชิก: ยศพล สิงห์สุวงศ์ (เสียชีวิตแล้ว) ณัฐชัย จองกฤษ (เสียชีวิตแล้ว) นราธิป งามสมพล สมชาย ป้อมคำ
สกาแล็กซี่ (Skalaxy) วงดนตรีแนวสกา ร็อก สัญชาติไทย ที่มีผลงานที่เป็นที่รู้จักอย่างเพลง "ดื่ม" "Jigsaw" และเพลง "What ska is?" ปัจจุบันสังกัดค่ายแมดแคทซ์
ประวัติ

สกาแล็กซี่ ประกอบไปด้วยสมาชิก 4 คน คือ   ตั้ม - เอกจิต สรรเสริญ (ร้องนำ) เล็ก - ยศพล สิงห์สุวงศ์ (กีตาร์) อาร์ต - นราธิป งามสมพล (เบส) และมอส - สมชาย ป้อมคำ (กลอง) ในปี พ.ศ. 2543 เริ่มออกอัลบั้มเพลงแรกกับค่ายเพลงหัวลำโพงริดดิม ในชื่ออัลบั้ม "Look" ก่อนที่จะย้ายค่ายมาสังกัดกับค่ายจีเอ็มเอ็ม แกรมมี่ พร้อมกับผลงานเพลงอัลบั้มที่สองในชื่อ "Ready to Drink" หลังจากนั้น 2 ปี ก็มีผลงานอัลบั้มที่สามตามมาในชื่อ "จิกซอว์" (Jigsaw) และอัลบั้มที่สี่ "Original" ในปี พ.ศ. 2549
สมาชิก

ตั้ม - เอกจิต สรรเสริญ (ร้องนำ)
อรรถวุธ แก้วดิอัษฎาวุธ (แซ็กโซโฟน)
ชินธันย์ อุณห์ไวทยะ (เบส)
สุวิธย์ ขุนพิรมณ์ (กลอง)
อดีตสมาชิก

เล็ก - ยศพล สิงห์สุวงศ์ (กีตาร์) (เสียชีวิตแล้ว)
ปอนด์ - ณัฐชัย จองกฤษ (ร้องนำ) (เสียชีวิตแล้ว)
อาร์ต - นราธิป งามสมพล (เบส)
มอส - สมชาย ป้อมคำ (กลอง)
ผลงานเพลง

อัลบั้ม Look (พ.ศ. 2543)
อัลบั้ม Ready To Drink (16 กันยายน พ.ศ. 2546)
อัลบั้ม Jigsaw (3 มิถุนายน พ.ศ. 2548)
อัลบั้ม Original (1 กรกฎาคม พ.ศ. 2549)
ราชวงศ์ที่ยี่สิบแห่งอียิปต์

ราชวงศ์ที่ยี่สิบแห่งอียิปต์ เป็นราชวงศ์ลำดับที่สามและราชวงศ์สุดท้ายของในช่วงสมัยราชอาณาจักรใหม่ของอียิปต์โบราณ ซึ่งนับตั้งแต่ 1189 ปีก่อนคริสตกาลถึง 1,077 ปีก่อนคริสตกาล นอกจากนี้ ราชวงศ์ที่สิบเก้าและยี่สิบยังรวมกันเป็นกลุ่มของราชวงศ์ที่อยู่ช่วงสมัย ยุครามเสส และราชวงศ์ที่ยี่สืบถือว่าเป็นจุดเริ่มต้นของความเสื่อมถอยของอียิปต์โบราณ
ประวัติราชวงศ์ > เบื้องหลังของราชวงศ์ที่ยี่สิบ

หลังจากการสวรรคตของพระนางทวอสเรต ซึ่งเป็นฟาโรห์พระองค์สุดท้ายของราชวงศ์ที่สิบเก้า อียิปต์ได้เข้าสู่ช่วงสงครามกลางเมือง ซึ่งยืนยันโดยจารึกจากเกาะเอลิเฟนไทน์ที่โปรดให้สร้างโดยฟาโรห์เซตนัคห์เต ซึ่งยังไม่ทราบสาเหตุการสวรรคตของพระองค์อย่างแน่ชัด พระองค์อาจจะสวรรคตอย่างสงบในระหว่างรัชสมัยของพระองค์ หรือถูกโค่นพระราชบัลลังก์โดยฟาโรห์เซตนัคห์เต ซึ่งน่าจะอยู่ในวัยกลางคนแล้วในขณะนั้น
ประวัติราชวงศ์ > ราชวงศ์ที่ยี่สิบแห่งอียิปต์

ประเด็นที่สอดคล้องกันของราชวงศ์ที่ยี่สิบคือการสูญเสียอำนาจของฟาโรห์ให้กับมหาปุโรหิตแห่งอามุน ฟาโรห์ฮอร์เอมเฮบแห่งราชวงศ์ที่สิบแปดแห่งอียิปต์ทรงได้ฟื้นฟูศาสนาอียิปต์โบราณแบบดั้งเดิมและฐานะปุโรหิตแห่งอามุน หลังจากที่ฟาโรห์อะเคนอาเตนได้ทรงยกเลิกการบูชาไปนั้น ด้วยที่มหาปุโรหิตทำหน้าที่เป็นตัวกลางระหว่างเทพเจ้าและประชาชน แทนที่จะเป็นฟาโรห์ ตำแหน่งของฟาโรห์ไม่ได้ควบคุมอำนาจแบบเดียวกับในอดีตอีกต่อไป
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์เซตนัคห์เต

พระองค์ทรงทำให้อียิปต์เกิดเสถียรภาพ และอาจจะขับไล่ความพยายามรุกรานของชาวทะเล พระองค์ทรงปกครองอยู่ประมาณ 4 ปีก่อนที่พระราชโอรส คือ ฟาโรห์รามเสสที่ 3 จะขึ้นครองราชย์แทน
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 3

ในปีที่ 5 แห่งการครองราชย์ พระองค์ทรงเอาชนะการรุกรานอียิปต์ของชนเผ่าลิเบียโบราณโดยชาวลิบู เมชเวส และเซเปดผ่านมาร์มาริกา ซึ่งก่อนหน้านี้บุกไม่สำเร็จในรัชสมัยของฟาโรห์เมอร์เนพทาห์
พระองค์ทรงมีชื่อเสียงที่สุดในการเอาชนะกลุ่มพันธมิตรของชาวทะเลอย่างเด็ดขาด รวมถึงชาวเดนเยน, ทเจกเกอร์, เพเลเซต, ชาร์ดินา และเมชเวสในยุทธการที่ดจาฮิและยุทธการที่ปากน้ำไนล์ในช่วงปีที่ 8 ในรัชสมัยของพระองค์ ในปาปิรุสแฮร์ริส หมายเลข 1 ซึ่งยืนยันเหตุการณ์เหล่านี้อย่างละเอียด ว่ากันว่าพระองค์ทรงได้ตั้งถิ่นฐานให้กับชาวทะเลที่พ่ายแพ้ใน "ฐานที่มั่น" ซึ่งน่าจะอยู่ในคานาอันในฐานะราษฎรของพระองค์
ในปีที่ 11 แห่งการครองราชย์ของพระองค์ กลุ่มพันธมิตรผู้รุกรานชาวลิเบียอีกกลุ่มหนึ่งพ่ายแพ้ในอียิปต์
ระหว่างปีที่ 12 ถึงปีที่ 29 แห่งการครองราชย์ มีการดำเนินโครงการจัดระเบียบลัทธิต่าง ๆ ของศาสนาอียิปต์โบราณอย่างเป็นระบบ โดยสร้างและให้ทุนสนับสนุนลัทธิใหม่และบูรณะวัดวิหาร
ในปีที่ 29 แห่งการครองราชย์ เกิดการหยุดงานประท้วงครั้งแรกในประวัติศาสตร์ของมนุษย์ หลังจากการปันส่วนอาหารสำหรับผู้สร้างสุสานราชวงศ์และช่างฝีมือในหมู่บ้านเชต มาอัต (ปัจจุบันรู้จักกันในชื่อ เดียร์ อัล-เมดินา) ไม่สามารถจัดเตรียมได้
รัชสมัยของฟาโรห์รามเสสที่ 3 ยังเป็นที่รู้จักกันดีในเรื่องการสมรู้ร่วมคิดในราชสำนัก ซึ่งพระราชินีทีเย หนึ่งในมเหสีของพระองค์มีส่วนเกี่ยวข้องกับการพยายามลอบสังหารฟาโรห์ โดยมีเป้าหมายเพื่อวางให้เจ้าชายเพนทาเวอร์ พระราชโอรสของพระองค์ขึ้นครองพระราชบัลลังก์ แต่ไม่สำเร็จ ฟาโรห์รามเสสที่ 3 สวรรคตจากการพยายามปลิดชีวิตพระองค์ อย่างไรก็ตาม รัชทายาทและพระราชโอรสโดยชอบด้วยกฎหมายของพระองค์คือฟาโรห์รามเสสที่ 4 ซึ่งเป็นผู้สืบราชบัลลังก์ต่อจากพระองค์ ซึ่งหลังจากนั้นพระองค์ได้จับกุมและประหารผู้สมรู้ร่วมคิดประมาณ 30 คน
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 4

ในตอนต้นของรัชสมัย พระองค์ทรงโปรดให้ได้เริ่มโครงการก่อสร้างขนาดใหญ่ในระดับเดียวกับโครงการของฟาโรห์รามเสสมหาราช พระองค์ทรงเพิ่มจำนวนกลุ่มคนงานที่หมู่บ้านเซต มาอัต ขึ้นสองเท่าเป็น 120 คน และส่งคณะเดินทางจำนวนมากไปยังเหมืองหินของวาดิ ฮัมมามัต และเหมืองเทอร์คอยซ์ของไซนาย หนึ่งในคณะสำรวจที่ใหญ่ที่สุดประกอบด้วยทหาร 8,368 คน ในจำนวนนี้เป็นทหารประมาณ 2,000 นาย พระองค์ทรงโปรดให้ขยายวิหารคอนซูของพระราชบิดาที่คาร์นัก และอาจจะโปรดให้เริ่มสร้างวิหารเก็บศพของพระองค์ขึ้นที่พื้นที่ใกล้กับวิหารฮัตเชปซุต วัดขนาดเล็กอีกแห่งที่มีความเกี่ยวข้องกับพระองค์ในทางตอนเหนือของเมดิเนตฮาบู
ฟาโรห์รามเสสที่ 4 ทรงเห็นปัญหาเกี่ยวกับการปันส่วนอาหารแก่คนงานของพระองค์ คล้ายกับสถานการณ์ในรัชสมัยของพระราชบิดา รามเสสนัคต์ มหาปุโรหิตแห่งอามุนในเวลานั้นได้เริ่มติดตามเจ้าหน้าที่ของรัฐขณะที่พวกเขาไปจ่ายปันส่วนให้กับคนงานโดยแนะนำว่าอย่างน้อยก็ในบางส่วน วิหารแห่งอามุนไม่ใช่รัฐอียิปต์ที่รับผิดชอบค่าจ้าง[ต้องการอ้างอิง]
นอกจากนี้พระองค์ยังโปรดให้ทำบันทึกปาปิรัสแฮร์ริส หมายเลข 1 ซึ่งเป็นบันทึกปาปิรัสจากอียิปต์โบราณที่ยาวที่สุดที่ทราบ โดยมีความยาว 41 เมตรพร้อมข้อความ 1,500 บรรทัดเพื่อเฉลิมฉลองความสำเร็จของพระราชบิดาของพระองค์
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 5

พระองค์ทรงครองราชย์ได้ไม่เกิน 4 ปี ก็เสด็จสวรรคตด้วยไข้ทรพิษเมื่อ 1143 ปีก่อนคริสตกาล บันทึกปาปิรุสแห่งตูริน หมายเลข 2044 ได้ยืนยันว่าในรัชสมัยของพระองค์ คนงานของเซต มาอัตถูกบังคับให้หยุดสร้างหลุมฝังศพ เควี 9 ของพระองค์เป็นระยะ เนื่องจาก "กลัวศัตรู" บ่งบอกถึงความไม่มั่นคงที่เพิ่มขึ้นในอียิปต์และการไม่สามารถปกป้องประเทศจากสิ่งที่สันนิษฐานว่าเป็นฝ่ายจู่โจมจากลิเบีย
บันทึกปาปิรุสวิลบัวร์ ซึ่งคาดว่ามีอายุตั้งแต่รัชสมัยฟาโรห์รามเสสที่ 5 ในรัชสมัยของพระองค์ บันทึกดังกล่าวเผยให้เห็นว่าพื้นที่ส่วนใหญ่ในอียิปต์ ณ ตอนนั้นถูกควบคุมโดยวิหารแห่งอามุน และวิหารแห่งอามุนก็ควบคุมการเงินของอียิปต์อย่างสมบูรณ์
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 6

ฟาโรห์รามเสสที่ 6 เป็นที่ทราบดีในเรื่องหลุมฝังพระบรมศพของพระองค์ ซึ่งเมื่อได้สร้างขึ้นทับหลุมฝังพระบรมศพของฟาโรห์ทุตอังค์อามุนไว้ข้างใต้โดยไม่ได้ตั้งใจ ทำให้หลุมฝังพระบรมศพของพระองค์ปลอดภัยจากการปล้นสุสานจนกระทั่งฮาวเวิร์ด คาร์เตอร์ค้นพบในปี ค.ศ. 1922
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 7

อนุสรณ์สถานเพียงอย่างเดียวของพระองค์ คือ หลุมฝังพระบรมศพ เควี 1[ต้องการอ้างอิง]
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 8

แทบไม่มีทราบเกี่ยวกับรัชสมัยของพระองค์ ซึ่งครองราชย์เป็นระบะเวลาเพียงปีเดียว หลักฐานของพระองค์ได้ปรากฏที่เมดิเนตฮาบู และแผ่นโลหะเพียงไม่กี่ชิ้นเท่านั้น อนุสรณ์สถานเพียงแห่งเดียวในรัชสมัยของพระองค์ คือ หลุมฝังศพที่เรียบง่าย ซึ่งน่าจะใช้สำหรับฝังพระศพเจ้าชายเมนทูเฮอร์เคเปเชฟ ซึ่งเป็นพระราชโอรสของฟาโรห์รามเสสที่ 9 มากกว่า[ต้องการอ้างอิง]
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 9

ในช่วงปีที่ 16 และปีที่ 17 แห่งการครองราชย์ของฟาโรห์รามเสสที่ 9 พระองค์ทรงพิจารณาคดีปล้นสุสานที่มีชื่อเสียงเกิดขึ้นตามที่ปรากฏในบันทึกปาปิรุสแอ็บบอตต์ ซึ่งมีการการตรวจสอบอย่างรอบคอบโดยคณะระดับขุนนางได้ดำเนินการกับสุสานหลวงสิบแห่ง สุสานสี่แห่งของคายิกาแห่งสาวิกาอันศักดิ์สิทธ์ และสุดท้ายคือสุสานในธีบส์ หลายแห่งพบว่าถูกทำลาย เช่น หลุมฝังพระบรมศพของฟาโรห์โซเบเคมซาฟที่ 2 ซึ่งมัมมี่ถูกขโมยไป
คาร์ทูชของพระองค์ถูกพบที่เกเซอร์ในคานาอัน ซึ่งบ่งบอกว่าอียิปต์ในเวลานี้ยังคงมีอิทธิพลในระดับหนึ่งในภูมิภาคนี้
โครงการก่อสร้างส่วนใหญ่ในรัชสมัยของพระองค์ อยู่ที่เมืองเฮลิโอโปลิส
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 10

รัชสมัยของพระองค์ได้รับการบันทึกไว้น้อยมาก โดยบันทึกเนโครโพลิสแห่งเซต มาอัตได้บันทึกถึงความเกียจคร้านทั่วไปของคนงานในช่วงเวลาดังกล่าว เนื่องจากเสี่ยงต่ออันตรายจากผู้บุกรุกชาวลิเบีย
ประวัติราชวงศ์ > ราชวงศ์ที่ยี่สิบแห่งอียิปต์ > ฟาโรห์รามเสสที่ 11

ฟาโรห์รามเสสที่ 11 เป็นฟาโรห์พระองค์สุดท้ายของราชวงศ์ที่ยี่สิบแห่งอียิปต์ ในรัชสมัยของพระองค์ตำแหน่งเริ่มอ่อนแอลงจนทางตอนใต้ มหาปุโรหิตแห่งอามุนที่ธีบส์กลายเป็นผู้ปกครองอียิปต์บนโดยพฤตินัย ในขณะที่ฟาโรห์สเมนเดสได้ทรงควบคุมอียิปต์ล่างก่อนที่ฟาโรห์รามเสสที่ 11 จะเสด็จสวรรคต ในที่สุดฟาโรห์สเมนเดสก็ทรงสถาปนาราชวงศ์ที่ยี่สิบเอ็ดแห่งอียิปต์ที่เมืองทานิส
ประวัติราชวงศ์ > การเสื่อมอำนาจ

ดังที่เกิดขึ้นในสมัยราชวงศ์ที่สิบเก้าแห่งอียิปต์ในก่อนหน้านี้ ราชวงศ์ที่ยี่สิบก็ต้องเผชิญต่อผลกระทบของการข้อพิพาทระหว่างรัชทายาทของฟาโรห์รามเสสที่ 3 ตัวอย่างเช่น พระราชโอรสจำนวนสามพระองค์ที่แตกต่างกันของฟาโรห์รามเสสที่ 3 เป็นที่ทราบกันดีว่าได้ขึ้นมามีอำนาจเป็นฟาโรห์รามเสสที่ 4 ฟาโรห์รามเสสที่ 6 และฟาโรห์รามเสสที่ 8 ตามลำดับ อย่างไรก็ตาม ในช่วงเวลาดังกล่าว อียิปต์ยังถูกรุมเร้าด้วยภัยแล้งอย่างต่อเนื่อง ระดับน้ำท่วมต่ำกว่าปกติในแม่น้ำไนล์ ความอดอยาก ความไม่สงบในบ้านเมือง และการฉ้อโกงของทางการ ซึ่งทั้งหมดนี้ได้จำกัดความสามารถในการบริหารจัดการของฟาโรห์ไม่ว่าพระองค์ใดพระองค์หนึ่ง
รายพระนามฟาโรห์

ฟาโรห์แห่งราชวงศ์ที่ยี่สิบแห่งอียิปต์ทรงปกครองเป็นเวลาประมาณ 120 ปี นับตั้งแต่ 1187 ถึง 1064 ปีก่อนคริสตกาล วันและเวลาในตารางส่วนใหญ่นำมาจาก "Chronological Table for the Dynastic Period" ในเอริค ฮอร์นุง, รอล์ฟ เคราส์ & เดวิด วอร์เบอร์ตัน (บรรณาธิการ), Ancient Egyptian Chronology (คู่มือตะวันออกศึกษา), บริลล์, 2006 ฟาโรห์หลายพระองค์ทรงถูกฝังพระบรมศพอยู่ในหุบเขากษัตริย์ในธีบส์ (KV) ดูข้อมูลเพิ่มเติมได้ที่เว็บไซต์ Theban Mapping Project
| ฟาโรห์ | รูปภาพ | พระนามครองราชย์ / พระนามประสูติ | รัชสมัย | หลุมฝังพระบรมศพ | พระมเหสี | คำอธิบาย |
| --- | --- | --- | --- | --- | --- | --- |
| เซตนัคห์เต |  | ยูเซอร์คาอูเร-เซเทปเอนเร | 1189 – 1186 ปีก่อนคริสตกาล | เควี 14 | ทิย์-เมเรเนเซ | อาจจะทรงแย่งชิงพระราชบัลลังก์มาจากฟาโรห์ทวอสเรต |
| รามเสสที่ 3 |  | ยูเซอร์มาอัตเร-เมริอามุน | 1186 – 1155 ปีก่อนคริสตกาล | เควี 11 | ไอเซต ทา-เฮมดเจิร์ตติติ ทิเย |  |
| รามเสสที่ 4 |  | ยูเซอร์มาอัตเร-เซเทปเอนอามุน, ภายหลังเป็น เฮกามาอัตเร-เซเทปเอนอามุน | 1155 – 1149 ปีก่อนคริสตกาล | เควี 2 | ดูอัตเทนต์โอเพต |  |
| รามเสสที่ 5 / อาเมนฮิร์เคเปเชฟที่ 1 |  | ยูเซอร์มาอัตเร เซเคเปอร์เอนเร | 1149 – 1145 ปีก่อนคริสตกาล | เควี 9 | เฮนุตวาติ ทาเวเรตเทนรู |  |
| รามเสสที่ 6 / อาเมนฮิร์เคเปเชฟที่ 2 |  | เนบมาอัตเร เมริอามุน | 1145 – 1137 ปีก่อนคริสตกาล | เควี 9 | นุบเคสเบด |  |
| รามเสสที่ 7 / อิตอามุน |  | ยูเซอร์มาอัดเร เซเทปเอนเร เมริอามุน | 1136 – 1129 ปีก่อนคริสตกาล | เควี 1 |  |  |
| รามเสสที่ 8 / เซตฮิร์เคเปเชฟ |  | ยูเซอร์มาอัตเร-อาเคนอามุน | 1130 – 1129 ปีก่อนคริสตกาล |  |  |  |
| รามเสสที่ 9 / คาเอมวาเซตที่ 1 |  | เนเฟอร์คาเร เซเทปเอนเร | 1129 – 1111 ปีก่อนคริสตกาล | เควี 6 | บาเคตเวอร์เนล |  |
| รามเสสที่ 10 / อาเมนฮิร์เคเปเชฟที่ 3 |  | เคเปอร์มาอัตเร เซเทปเอนเร | 1111 – 1107 ปีก่อนคริสตกาล | เควี 18 |  |  |
| รามเสสที่ 11 / คาเอมวาเซตที่ 1 |  | เมนมาอัตเร เซตป์เอนพทาห์ | 1107 – 1077 ปีก่อนคริสตกาล | เควี 4 | เทนต์อามุน |  |
วัดท่าเกวียน (จังหวัดนนทบุรี)

| วัดท่าเกวียน |
| --- | --- |

ที่ตั้ง: เลขที่ 138 หมู่ที่ 6 ซอยวัดท่าเกวียน ถนนราชพฤกษ์ ตำบลคลองข่อย อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อองค์ดำ
เจ้าอาวาส: พระอธิการอำนาจ ปิยธมฺโม
 สถานีย่อยพระพุทธศาสนา
วัดท่าเกวียน เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านคูวังแดง ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 30 ไร่
ประวัติ

ในอดีต หลวงปู่เอี่ยม ปฐมนาม เจ้าอาวาสวัดสพานสูง ได้เดินทางไปโปรดญาติโยมทางบ้านระแหงและบ้านหน้าไม้ (ปัจจุบันอยู่ในอำเภอลาดหลุมแก้ว จังหวัดปทุมธานี) ระหว่างทางจะผ่านบริเวณท่าน้ำที่ซึ่งชาวบ้านนำเกวียนขนของมาขายพ่อค้าที่จอดรอซื้อริมคลองบ้านแหลม (ปัจจุบันคือคลองพระอุดม) เป็นประจำ บริเวณนั้นมีกกขนากและปรือขึ้นอยู่หนาแน่น และอยู่ห่างจากวัดสพานสูงพอสมควร ท่านได้สร้างศาลาเล็ก ๆ หลังหนึ่งเป็นที่พักและฉันเพล
ต่อมานายทอง ใจเย็น, นายบุญยักษ์และนายบุญโต้ง ปานเฟื่อง, นายบุญปลูก เรืองฉาย, นายอ่อง, นายชุ่ม, นายพุฒ, นายแสน และนางน้อย ได้ร่วมกันสร้างกุฏิถวาย จากนั้นยังได้สร้างศาลาเล็ก ๆ มุงด้วยสังกะสีขึ้นอีกหลังหนึ่งสำหรับชาวบ้านที่มาทำบุญ ที่ดินที่ปลูกสร้างเป็นที่ของนายบุญยักษ์ประมาณ 18 ไร่ อยู่ใกล้กับที่ชุมนุมเกวียนสินค้าริมน้ำ ประชาชนจึงเรียกชื่อวัดว่า "วัดท่าเกวียน" มาจนถึงปัจจุบัน เจ้าอาวาสรูปที่ 3 ได้ขออนุญาตสร้างวัดอย่างเป็นทางการ หลังจากนั้นพระครูพุฒินนทคุณได้บูรณปฏิสังขรณ์สืบต่อมา วัดได้รับพระราชทานวิสุงคามสีมาเมื่อ พ.ศ. 2443
อาคารเสนาสนะ

บริเวณที่ตั้งวัดเป็นที่ราบลุ่มติดกับคลองพระอุดม ภายในวัดมีอาคารและเสนาสนะต่าง ๆ ดังนี้ อุโบสถ กว้าง 7 เมตร ยาว 18.50 เมตร ลักษณะทรงไทย หลังคาสามชั้น ก่อสร้างด้วยอิฐปูน มีช่อฟ้าใบระกา หลังคามุงกระเบื้องเคลือบ ภายในประดิษฐาน หลวงพ่อองค์ดำ เป็นพระพุทธรูปปางมารวิชัย หน้าตักกว้าง 40 นิ้ว ลักษณะศิลปะเชียงแสนตอนปลาย หอสวดมนต์ ศาลาการเปรียญซึ่งมีช่อฟ้าใบระกา และกุฏิสงฆ์ จำนวน 6 หลัง เป็นอาคารคอนกรีตและไม้ ทรงไทยและมนิลา หลังคามุงกระเบื้อง
รายนามเจ้าอาวาส

พระอาจารย์ผล
พระอาจารย์สงวน
พระอธิการคง
พระอธิการเพชร
พระอธิการแก้ว
พระอธิการบุญชู
พระอธิการทองใบ
พระครูพุฒินนทคุณ (หลุย)
พระอธิการบุญยิ่ง สีลวิสุทโธ
พระครูใบฎีกา เตือน สญฺญจิตฺโต
พระอธิการอำนาจ ปิยธมฺโม
สนามกีฬานครพอดกอรีตซา

| --- | --- |
Stadion pod Goricom

ที่ตั้ง: ถนนวากา ดูโรวีตซา พอดกอรีตซา มอนเตเนโกร
เจ้าของ: นครพอดกอรีตซา
ผู้ดำเนินการ: สมาคมฟุตบอลมอนเตเนโกร, บูดุชนอสต์
ความจุ: 11,264 ที่นั่ง
สถิติผู้ชม: 20,000 คน (บูดุชนอสต์ - ไฮดูกสปลิต, 1975)
ขนาดสนาม: 105 x 70 ตารางเมตร
พื้นผิว: หญ้า
การก่อสร้าง
เปิดใช้สนาม: ค.ศ. 1945
ปรับปรุง: ค.ศ. 2004–2006
การใช้งาน
  ฟุตบอลทีมชาติมอนเตเนโกร  นัดชิงชนะเลิศมอนเตเนกรินคัพ  สโมสรฟุตบอลบูดุชนอสต์พอดกอรีตซา 
สนามกีฬานครพอดกอรีตซา (มอนเตเนโกร/เซอร์เบีย: Stadion pod Goricom) เป็นสนามกีฬาอเนกประสงค์ที่ตั้งอยู่ที่กรุงพอดกอรีตซา เมืองหลวงของประเทศมอนเตเนโกร มีการปรับปรุงสนามและติดตั้งเก้าอี้อยู่บ่อยครั้ง จนกระทั่งในปัจจุบัน สนามแห่งนี้มีความจุ 11,264 ที่นั่ง สนามแห่งนี้เป็นสนามเหย้าของฟุตบอลทีมชาติมอนเตเนโกรและสโมสรฟุตบอลบูดุชนอสต์พอดกอรีตซา นอกจากนี้ ยังใช้จัดการแข่งขันนัดชิงชนะเลิศมอนเตเนกรินคัพ ในอดีตเคยใช้การแข่งขันนัดชิงชนะเลิศรีพับบลิกคัพออฟมอนเตเนโกร และเคยเป็นสนามเหย้าของสโมสรติโตกราดในช่วงระหว่าง ค.ศ. 1953–1997